

Postoji 5 kategorija bodovanja, molimo ocijenite svaki film u svakoj kategoriji na skali od 0-10 gdje je10 = "Savršeno", tako da je najbolji ukupan rezultat koji bi film mogao dobiti 50 bodova.

Kategorije su sljedeće –

1. **Priča**: Da li se priča podudara sa muzičkom temom? Je li je priču zabavno gledati, je li angažovana i ima li od početka do kraja putanju koja komunicira razumljivu i zanimljivu radnju? Da li priča drži pažnju i osvjetljava li glavnu temu na način koji zadržava vašu pažnju? Da li je priča prikladna za porodice i za IYSFF publiku?

2. **Kinematografija**: Da li je osvjetljenje odgovarajuće? Da li doprinosi emocionalnom uticaju priče? Da li je radnja snimljena na odgovarajućem mjestu koje odgovara priči? Jesu li pokreti kamere, fokus, panorama, snimanje iz ruke ili na stativu adekvatni za filmski plan? Da li zumiranje, promjena fokusa, dubina polja, doli snimci ili druge tehnike snimanja odgovaraju priči? Da li je kinematografija pojačala priču ili vas je odbila od nje?

3. **Montaža:** Da li je radnja napravljena tako da se podudara sa muzikom? Da li su snimci montirani tako da podržavaju napredovanje priče? Postoji li kreativna upotreba prelaza (poput reza na pokretu ili reza na sličnim vizuelnim elementima). Da li su prikladni prelazi poput vajpova, rezova, pretapanja (fade in-fade out)? Da li je radnja logična i poduprta montažom? Da li je cjelokupna priča unaprijeđena montažom?

4. **Režija**: Da li je glumačka/animacijska režija primjerena temi ovog filma? Da li kostimi odgovaraju eri ili temi filma koji se snima? Da li je starosna dob glumaca/animiranih likova primjerena ulogama koje tumače? Konačno, da li je izvedba vjerodostojna za ulogu koja se igra? Da li vas je dirnuo režiserov uradak?

5. **Dizajn produkcije**: Da li je film djelovao nabacano ili vam se čini da se režiser potrudio poboljšati priču upotrebom kostima i rekvizita specifičnih za priču? Jesu li lokacije i/ili setovi odabrani ili izrađeni tako da doprinose narativu priče? Šta je sa upotrebom boje ili nedostatkom iste?