

Unaprijed se zahvaljujemo na interesovanju za Međunarodni omladinski festival nijemog filma (IYSFF). Naša misija uključuje i to da festival učinimo dostupnim što većem broju mladih ljudi širom svijeta, pa nam lokalna podrška pomaže u ostvarenju te misije.

Postojimo iz mnogo razloga, a najvažniii je što predstavljamo platformu na kojoj se mogu slaviti vizuelne priče, kreirane od strane mladih ljudi iz cijelog svijeta. Evo kako to rade filmski stvaraoci:

[](https://drive.google.com/open?id=1GAvq_EI7mqZ7eHPOK1TKgbhsPT1g1U90)

Štaviše, nastavnici su otkrili da upotrebom IYSFF formata postižu poboljšane nastavne ishode narativnog/kreativnog pisanja i prezentacijskih vještina kod svojih učenika. Evo zašto:

Nastavnica Tracy Babcock dijeli iskustvo

Vjerujemo da se prijateljstvo stvara, obogaćuje i održava pričama koje dijelimo jedni sa drugima.

Takođe, prepoznajemo da živimo u izuzetno povezanom dobu u kojem je tehnologija proširila mogućnosti za pripovijedanje, koje prevazilazi čavrljanje preko telefona ili pisanje pisma. Uticaj na našu omladinu je najveći, jer su oni odrasli uz i posjeduju prirodne afinitete ka tehnologiji koja omogućava vizuelno pripovijedanje (snimanje filmova).

Međunarodni omladinski festival nijemog filma započeo je sa radom u Portlandu, u državi Oregon 2010. godine, postavljajući izazov vizuelnim pripovjedačima, svima mlađim od dvadeset godina, da podijele sa nama svoje priče; odakle god dolazili; kojom bilo temom važnom za njih se bavili, i to bez riječi, u tri minuta. Budući da je festival otvoren za sve i besplatan za prijavljivanje, širina i dubina filmova koje su ovi vizuelni pripovjedači dijelili bila je istovremeno snažna i izvanredna. Bez ograničenja u pogledu teme, vizuelne priče koje pripovijedaju mladi, nude novi uvid u životne priče, nade, strahove i izazove generacije koju imamo za cilj da slavimo.

Štaviše, mogućnost razmjene priča preko granica i kultura cvjeta unutar IYSFF-a, jer se nijemi filmovi snimaju bez jezika kao prepreke.

IYSFF ne samo da slavi nijemi film i same početke filma, već slavi i jedinstveni američki izum, pozorišne orgulje. Muzički direktor i kompozitor festivala, gospodin Nathan Avakian, iskomponovao je originalne partiture za pozorišne orgulje, od kojih naši pripovjedači moraju birati podloge za njihov film. Iako nije obavezno, lokalni domaćini događaja, koji posjeduju pozorišne orgulje, prikazivaće filmove finaliste, uz živu pratnju pozorišnih orgulja. Na ovaj način, ovaj rijetki i ugroženi američki muzički instrument, biva predstavljen novoj, mladoj publici.

Naši partneri širom svijeta uključuju vladine agencije, kompanije za filmsku produkciju, umjetničke centre i pozorišta. Konkretno, za naš uspjeh na Novom Zelandu zaslužna je kombinacija državnih sredstava, zajedno sa naporima Bay of Plenty Films-a, čiji profesionalci obezbjeđuju mentorstvo i filmske kurseve. U Sjedinjenim Državama naše partnerstvo da Državnim univerzitetom Montana pruža priliku za akademska istraživanja i podršku kurikulumu, i u pozorištu u okviru kampusa. U Australiji, podrška Palace Cinemas Group-a nudi najave javnih usluga, kao i prostorije pozorišta.

Strategija IYSFF-a za stvaranje regionalnih i nacionalnih takmičenja koja postaju dio godišnje Međunarodne svečanosti dodjele nagrada, nudi cjelogodišnji angažman i neizvjesnost za publiku i finaliste, dok se vrši odabir nominovanih za Međunarodnu nagradu.

Pozivamo vas da istražite ovu priliku. Takođe, molimo vas da nam javite na koji način vam možemo pomoći da dovedete IYSFF svojim studentima i zajednici.

Kontakt: Jon JP Palanuk, Predsjednik, kontakt e-mail: [jp@makesilentfilm.com](mailto:jp@makesilentfilm.com)

IYSFF je 501c3 neprofitni festival sa sjedištem u Portlandu, Oregon, SAD.

Kontakt osoba za Crnu Goru: Jelena Fuštić, koorsinatorka u Forum-u MNE mail:jelena.fustic@forum-mne.com